**projektas**

**reg. Nr. T-113**

**2.22. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PRITARIMO PROJEKTO „MELIORACIJOS SISTEMŲ NAUDOTOJŲ ASOCIACIJOS „PRŪDUPIS“ MELIORACIJOS SISTEMŲ REKONSTRUKCIJA“ RENGIMUI**

2021 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 7 straipsnio 27 punktu ir 16 straipsnio 2 dalies 40 punktu, Lietuvos Respublikos melioracijos įstatymo 7 straipsnio 3 dalimi, Lietuvos kaimo plėtros 2014–2020 metų programos priemonės „Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklių, taikomų nuo 2019 m., patvirtintų Lietuvos Respublikos žemės ūkio ministro 2019 m. balandžio 25 d. įsakymu Nr. 3D-257 „Dėl Lietuvos kaimo plėtros 2014–2020 metų programos priemonės „Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklių, taikomų nuo 2019 metų, patvirtinimo“ (su visais aktualiais pakeitimais), 10, 12, 18.8 punktais, Pasvalio rajono savivaldybės taryba nusprendžia:

1. Pritarti Melioracijos sistemų naudotojų asociacijos „Prūdupis“ projekto „Melioracijos sistemų naudotojų asociacijos „Prūdupis“ melioracijos sistemų rekonstrukcija“ rengimui pagal Lietuvos kaimo plėtros 2014–2020 metų programos priemonės ,,Investicijos į materialųjį turtą“ veiklą ,,Parama žemės ūkio vandentvarkai“.

2. Teikti paraišką dėl šio sprendimo 1 punkte nurodyto projekto finansavimo pagal Lietuvos kaimo plėtros 2014–2020 metų programos priemonės ,,Investicijos į materialųjį turtą“ veiklą ,,Parama žemės ūkio vandentvarkai“ Nacionalinei mokėjimo agentūrai kartu su Melioracijos sistemų naudotojų asociacija „Prūdupis“, Pasvalio rajono savivaldybei dalyvaujant kaip partneriui.

3. Skirti 5 procentus lėšų nuo projekto vertės, tinkamoms finansuoti išlaidoms vykdyti iš Pasvalio rajono savivaldybės biudžeto.

4. Nustatyti, kad ne mažiau kaip 15 procentų projekto tinkamų finansuoti išlaidų ir visų netinkamų finansuoti paramos lėšomis išlaidų finansavimą užtikrina Melioracijos sistemų naudotojų asociacija „Prūdupis“.

5. Įgalioti Pasvalio rajono savivaldybės administracijos direktorių pasirašyti visus su projektu susijusius dokumentus.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Vietinio ūkio ir plėtros skyriaus vedėjas V. Kuodis

2021-05-12 Suderinta DVS Nr. RTS-114

Pasvalio rajono savivaldybės tarybai

**AIŠKINAMASIS RAŠTAS**

**DĖL PRITARIMO PROJEKTO „MELIORACIJOS SISTEMŲ NAUDOTOJŲ ASOCIACIJOS „PRŪDUPIS“ MELIORACIJOS SISTEMŲ REKONSTRUKCIJA“ RENGIMUI**

2021 m. gegužės 12 d.

Pasvalys

**1. Problemos esmė**

Melioracijos sistemų naudotojų asociacija „Prūdupis“ planuoja įgyvendinti projektą „Melioracijos sistemų naudotojų asociacijos „Prūdupis“ melioracijos sistemų rekonstrukcija“ asociacijos narių valdomuose žemės sklypuose Pasvalio r. Žadeikonių kadastrinėje vietovėje. Dėl projekto finansavimo bus teikiama paraiška pagal Lietuvos kaimo plėtros 2014–­2020 metų programos priemonės „Investicijos į materialųjį turtą“ veiklos srities „Parama investicijoms į žemės ūkio ir miškininkystės infrastruktūros plėtrą ir pritaikymą“ veiklą „Parama žemės ūkio vandentvarkai“. Melioracijos statiniai – tai ne tik didelis žemės ūkio sklypų valdytojų, bet ir valstybės turtas. Melioracijos statiniai funkcionuoja tik sujungti į bendrą sistemą, jų priežiūra vieno valdytojo žemėje mažai veiksminga, todėl būtina rekonstruoti ir valstybei nuosavybės teise priklausantį turtą.

Valstybei nuosavybės teise priklauso: sureguliuoti upeliai, grioviai, nuvedantys vandenį nuo daugiau kaip vieno žemės savininko ar kito naudotojo sklypo, juose esantys melioracijos statiniai, tvenkinių, kurie ribojasi su dviejų ir daugiau žemės savininkų ar kitų naudotojų žeme, hidrotechnikos statiniai, polderiai ir kitos melioracijos sistemos, jeigu jose mechaniškai keliamas vanduo, kanalizuoti grioviai ir drenažo rinktuvai, jeigu jų skersmuo yra 12,5 cm ir didesnis ir jeigu jie yra pastatyti už valstybės lėšas, nepaisant to, kas yra žemės sklypo, kuriame yra šie melioracijos statiniai, savininkas. Pagal Lietuvos kaimo plėtros 2014–2020 metų programos priemonės „Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisykles nekilnojamasis turtas, tiesiogiai susijęs su projekto įgyvendinimu ir į kurį investuojama, turi būti valdomas pareiškėjo ir jo partnerio. Kadangi valstybei nuosavybės teise priklausantį melioracijos turtą Pasvalio rajono savivaldybės teritorijoje patikėjimo teise valdo Pasvalio rajono savivaldybė, norint tinkamai įgyvendinti planuojamą projektą, reikalinga Pasvalio rajono savivaldybei dalyvauti projekte partnerio teisėmis.

**2. Kokios siūlomos naujos teisinio reguliavimo nuostatos ir kokių rezultatų laukiama**

Pasinaudota teikiama ES fondų parama bei pagerintas melioracijos sistemų veikimas.

**3. Skaičiavimai, išlaidų sąmatos, finansavimo šaltiniai**

Pagal Lietuvos kaimo plėtros 2014–2020 metų programos priemonės „Investicijos į materialųjį turtą“ veiklą „Parama žemės ūkio vandentvarkai“ finansuojama iki 80 proc. visų tinkamų finansuoti projekto išlaidų su PVM. Didžiausia paramos suma projektui negali viršyti 300000,00 Eur su PVM. Didžiausia projekto vertė – 375000,00 Eur su PVM. 5 proc. lėšų nuo didžiausios projekto vertės – 18750,00 Eur.

**4. Numatomo teisinio reguliavimo poveikio vertinimo rezultatai**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

Nereikia.

**6. Sprendimo projekto iniciatoriai**

Pasvalio rajono savivaldybės administracijos Vietinio ūkio ir plėtros skyrius.

**7. Sprendimo projekto rengimo metu gauti specialistų vertinimai ir išvados**

Negauta.

Vietinio ūkio ir plėtros skyriaus vedėjas Vaidotas Kuodis